Mendebaldeko Frantzia

Mendebaldeko Frantzia (latinez: Francia Occidentalis), Mendebaldeko Frankoen Erresuma (latinez: Regnum Francorum occidentalium) ere deitua, Mendebaldeko Europako erresuma izan zen, 843-987 bitartean iraun zuena. 843ko Verdungo Hitzarmenaren ondoren eratu zen.

Historia 
Verdungo Hitzarmenak hiru zatitan banatu zuen Karolingiar Inperioa (843): Ekialdeko Frantzia, Lotaringia eta Mendebaldeko Frantzia. Azken hau, 840-877 bitartean Karlos Burusoilaren kontrolpean egon zen. Feudo handitan banaturik zegoen: Akitania, Bretainia, Borgoina, Katalunia, Flandria, Gaskoinia, Septimania, Frantziako Uhartea eta Tolosako Konderria.

Mendebaldeko Frantzia, gaur egungo Frantziaren jatorria da. X. mendean zehar Karolingiarren eta Robertotarren arteko borrokak luzatu ziren eta, azken buruan, beste dinastia baten igoera ekarri zuten, Kapetoena alegia. Horrenbestez, 987an Hugo I.a lehen Kapetoak Karlos Lorrena Beherekoa, Karolingiarren azken erregegaia, hilarazi zuen. Harrezkero, Hugo Kapetoren ondorengoek 800 urtez gobernatu zuten Frantzia.

Erreferentziak

Kanpo estekak 

Frantziako historia
X. mendean desagertutako herrialdeak
Erdi Aroko Europako estatuak
Desagertutako erresumak